paragraph_text: Dornier Do J (oznaka pod Ratnim zrakoplovstvom nacističke Njemačke bila je Do 16) bio je poznatiji kao Wal ("Kit"). Do J bio je u odnosu na avione iste skupine iz 1. svjetskog rata, prilično moderan leteći brod jednokrilac visoko postavljenim krilom na upornicama. Dva klipna motora bila su postavljena jedan iza drugog u kućištu iznad krila, paralelno s trupom. Prednji propeler bio je vučni dok je zadnji bio potisni. Da J imao je svoj prvi let 6. studenog 1922. godine. Kako su prema Versajskom ugovoru zrakoplovne aktivnosti u Njemačkoj bile zabranjene nakon 1. svjetskog rata sve do 1932., probni let bio je u Italiji. Proizvodnja Do J trajala je u Njemačkoj od u 1931. do 1936. godine.